Un Bore Mercher

Rhaglen ddrama ddirgelwch yw Un Bore Mercher wedi ei lleoli yn Sir Gaerfyrddin. Mae'n gyd-gomisiwn rhwng S4C a BBC Cymru, ac fe ddangoswyd fersiwn Saesneg o dan y teitl Keeping Faith. Fe darlledwyd y tair cyfres ar rwydwaith teledu BBC One, y tro cyntaf i gynhyrchiad drama teledu ar y cyd rhwng BBC Cymru / S4C wneud hynny.

Mae’r stori yn adrodd hanes Faith (Eve Myles) wrth iddi ymchwilio i ddiflaniad sydyn ac annisgwyl ei gŵr. Wrth chwilio am y gwir mae'n darganfod cyfrinachau ac yn dechrau amau a yw'n nabod ei gŵr o gwbl. Mae'r gyfreithwraig Faith yn troi'n dditectif wrth frwydro i ddarganfod y gwir, ac yn cesio amddiffyn ei phlant rhag y goblygiadau hefyd. Ond ble, ac i bwy mae Faith yn perthyn? Yn y gyfres olaf, nid yn unig y byddwn yn ei gweld fel gwraig a mam, ond fel merch hefyd.

Enillodd y gyfres gyntaf dair gwobr BAFTA Cymru ym mis Hydref 2018; am Actores (Eve Myles), Cerddoriaeth wreiddiol (Amy Wadge a Laurence Love Greed) ac Awdur (Matthew Hall).

Cynhyrchiad
Crewyd ac ysgrifennwyd y stori gan Matthew Hall (Kavanagh QC) ac fe'i haddaswyd i'r Gymraeg gan Anwen Huws (Gwaith/Cartref, Pobol y Cwm)  Maggie Russell yw'r Cynhyrchydd Gweithredol ar gyfer BBC Wales, Gwawr Martha Lloyd ar gyfer S4C ac Adrian Bate ar gyfer Vox Pictures.

Cafodd y cynhyrchiad ei ariannu gan S4C, BBC Cymru a thrwy Gyllid Buddsoddi yn y Cyfryngau Llywodraeth Cymru, wedi eu cynghori gan Pinewood Pictures. Gwnaed yr holl waith ffilmio mewn lleoliadau o amgylch Cymru gyda'r gwaith ôl-gynhyrchu yng Nghymru hefyd.

Ffilmiwyd y gyfres ar yr un pryd yn y ddwy iaith.  Y rhaglen hon yw'r ail mewn tymor o ddramâu dwyieithog ar S4C. Mae'r gyfres wedi bod ar gael ar BBC iPlayer fel rhan o berthynas barhaus y BBC ag S4C.

Cafodd y fersiwn Saesneg ei hailenwi yn Keeping Faith, ac fe ddarlledwyd am y tro cyntaf ar BBC Cymru ar 13 Chwefror 2018.  Roedd y sioe yn hynod boblogaidd yng Nghymru, gyda chyfartaledd o 300,000 o wylwyr yn gwylio pob pennod, ac felly dyma sioe fwyaf poblogaidd BBC Cymru ers dros 25 mlynedd.  Daeth hefyd yn hynod o boblogaidd ar rwydwaith BBC iPlayer, gyda dros 8.5 miliwn o sesiynau gwylio erbyn Mai 2018.

Ar ôl cyhoeddi ar 15 Mehefin 2018 y byddai Keeping Faith yn cael ei ddangos yn y DU gyfan ar BBC One, dechreuodd ei ddarllediad ar 10 Gorffennaf 2018, gyda dros 4 miliwn o bobl yn gwylio pob pennod. Dywedodd Pennaeth Comisiynu BBC Cymru, Nick Andrews, fod y gyfres hon wedi bod yn drysor go iawn o'r dechrau i'r diwedd, ac mae'n dyst i gryfder y ddrama sy'n dod allan  o Gymru ar hyn o bryd. Enillodd y gyfres dair BAFTA Cymru yn 2018. Dechreuwyd cynhyrchu'r ail gyfres ym mis Medi 2018  ac fe'i darlledwyd ar S4C gan ddechrau ym mis Mai 2019. Dangoswyd fersiwn Saesneg Keeping Faith ar BBC One Wales yng Ngorffennaf ac Awst 2019.

Cyhoeddwyd ar 24 Ionawr 2020 bod trydedd cyfres wedi'i chomisiynu ac mai hon fydd yr olaf. Bydd Celia Imrie yn ymuno â'r cast. Dechreuwyd cynhyrchu'r ail gyfres ym mis Ionawr 2020, ac fe ddarlledwyd y bennod gyntaf ar 1 Tachwedd 2020.

Cast
 Eve Myles - Faith Howells
 Bradley Freegard - Evan Howells
 Demi Letherby - Alys Howells 
 Lacey Jones - Megan Howells
 Oscar a Harry Unsworth - Rhodri Howells
 Mark Lewis Jones - Steve Baldini
 Hannah Daniel - Cerys Jones
 Aneirin Hughes - Tom Howells
 Rhian Morgan - Marion Howells
 Catherine Ayers - Lisa Connors
 Eiry Thomas - DI (Cyfres 1) /PC (Cyfres 2) /DS (Cyfres 3) Susan Williams
 Alex Harries - Arthur Davies
 Betsan Llwyd - Delyth Lloyd (Cyfres 1–2)
 Suzanne Packer - Delyth Lloyd (fersiwn Saesneg)
 Steffan Rhodri - Gwyn Daniels (Cyfres 1–2)
 Matthew Gravelle - Terry Price (Cyfres 1)
 Mali Harries - Bethan Price (Cyfres 1)
 Richard Elfyn - DCI Huw Parry (Cyfres 1)
 Kizzy Crawford - PC Emma Jones (Cyfres 1)
 Lowri Palfrey - Erin Glynn (Cyfres 1)
 Angeline Ball (Cyfres 1) / Anastasia Hille (Cyfres 2) - Gael Reardon
 Menna Trussler - Eira Jones (Cyfres 1)
 Shelley Rees-Owen - DS Morgan (Cyfres 1)
 Martha Bright - Angie Baldini (Cyfres 2–3)
 Rhashan Stone - DI Laurence Breeze (Cyfres 2–3)
 Aimee-Ffion Edwards - Madlen Vaughan (Cyfres 2)
 Brochan Evans - Dyfan Vaughan (Cyfres 2)
 Richard Lynch - Hayden Swancott QC (Cyfres 2)
 Rhian Blythe - Anya Flye (Cyfres 2)
 Rebecca Harries - Hannah Lewis (Cyfres 2)
 Alun ap Brinley - Geraint Jernigan (Cyfres 2)
 Celia Imrie - Rose Fairchild (Cyfres 3)
 Matthew Aubrey - Mike Taylor (Cyfres 3)
 Keogh Kiernan - Osian Taylor (Cyfres 3)
 Siôn Daniel Young - Gareth (Cyfres 3)
 Maria Pride - Julie Penry (Cyfres 3)
 Marc Antolin - Prof. Rhys (Cyfres 3)
 Siân Phillips - Y Barnwraig Owens (Cyfres 3)
 Beth Robert
 Robert Gwyn Davin 

 Penodau 
 Cyfres 1 (2017) 
 #  Teitl  Cyfarwyddwr  Awdur  Darllediad cyntaf  Gwylwyr S4C Ffigyrau gan S4C. Gweler , Ffigyrau Gwylio S4C.

 Cyfres 2 (2019) 

 #  Teitl  Cyfarwyddwr  Awdur  Darllediad cyntaf  Gwylwyr S4C 

 Cyfres 3 (2020) 
 #  Teitl  Cyfarwyddwr  Awdur  Darllediad cyntaf  Gwylwyr S4C 

 Cerddoriaeth 
Cyfansoddwyd dwy albwm wreiddiol ar gyfer y rhaglen gan y gantores a chyfansoddwraig Amy Wadge. Bu Ela Hughes yn canu'r fersiynau Cymraeg ac Amy Wadge yn canu’r fersiynau Saesneg. Ysgrifennwyd y gerddoriaeth gan Laurence Love Greed.

Disgyddiaeth

 Teitl Fformat Label Dyddiad ryddhau Un Bore Mercher Albwm, CD Cold Coffee Music Limited 2 Mawrth 2018 Un Bore Mercher 2 Albwm, CD Cold Coffee Music Limited 30 Awst 2019

Cyfeiriadau

 Dolenni allanol 

 Un Bore Mercher ar y BBC iPlayer

Categori:Rhaglenni teledu sydd a'u stori wedi'i lleoli yng Nghymru
Categori:Cyflwyniadau rhaglenni teledu 2017
Categori:Rhaglenni teledu Cymraeg
Categori:Rhaglenni teledu drama
Categori:Rhaglenni teledu S4C
Categori:Rhaglenni teledu Cymreig yr 2010au
Categori:Enillwyr Gwobr BAFTA Cymru
Categori:Cyfresi drama S4C